༄༅། །རྟེན་འབྲེལ་སྙིང་པོའི་གཟུངས་ཀྱི་དབང་ཆོག་
བཞུགས་སོ། །
༄༅།།ད་ནི་དེ་བཞིན་གཤེགས་པའི་རིགས་ཀྱི་གཙོ་བོར་གྱུར་པ་རྟེན་འབྲེལ་སྙིང་པོའི་
གཟུངས་ལ་འཇུག་པར་བྱ་སྟེ། དེ་ལ་དབང་བསྐུར་བ་དང་། གཟུངས་སྒྲུབ་པ་དང༌། མན་ངག་
སྦྱིན་པའོ། །དེ་ལ་དབང་བསྐུར་བ་ནི་དེ་བཞིན་གཤེགས་པའི་རིགས་ཀྱི་དཀྱིལ་འཁོར་ཆེན་པོར་
དབང་བསྐུར་བའམ། ཡང་ན་དབང་བསྐུར་བའི་ཆོག་ལ་གསུམ་སྟེ། སྦྱོར་བ་དང་། དངོས་གཞི་
དང༌། རྗེས་ཆོ་གའོ། །སྦྱོར་བ་ལ་བསྙེན་པ་ནི་བྱ་བ་སྤྱི་རྣམ་ལས་བཤད་པའི་སློབ་དཔོན་མཚན་
ཉིད་དང་ལྡན་པ་ལ། སློབ་མ་མཚན་ཉིད་དང་ལྔ་པ་ནང་གཤིན་པ་ཉི་ཤུ་རྩ་ལྔའི་བར་གང་ཡང་
རུང་བར་གཙང་སྦྲ་དང་ལྡན་པས། སློབ་དཔོན་ལ་མཎྜལ་ཕུལ་ཏེ་པུས་མོ་བཙུགས་ཐལ་མོ་སྦྱར་
ནས། རྡོ་རྗེ་སློབ་དཔོན་བདག་ལ་རྟེན་ཅིང་འབྲེལ་བར་འབྱུང་བའི་སྙིང་པོའི་དཀྱིལ་འཁོར་དུ་
དབང་བསྐུར་བ་བསྩལ་དུ་གསོལ་ཞེས་ལན་གསུམ་ལ་སོགས་པར་གསོལ་བ་འདེབས་པར་
བྱེད་པས། སློབ་མ་ཉིད་དུ་ཁས་ལེན་པར་བྱེད་པ་ལ་ཁྱེད་ཉིད་དཀྱིལ་འཁོར་དུ་དབང་བསྐུར་
བའི་ཡོ་བྱད་རྣམས་སྟ་གོན་གྱིས་ཤིག །ཡུལ་དུས་འདི་ལྟ་བུར་དབང་བསྐུར་བར་བྱའོ་ཞེས་
བརྗོད་ནས་རྟེན་འབྲེལ་སྙིང་པོ་འབུམ་ཕྲག་གཅིག་ཐུན་གསུམ་གྱི་སྒོ་ནས་ཆོ་ག་བཞིན་བཟླ་
བར་བྱ་སྟེ། ཆོ་ག་ནི་གཟུངས་སྒྲུབ་ཏུ་འཆད་དོ།།
།།
ས་ཆོག་ནི་ཚེར་མ་དང་། གྱོ་དུམ་དང་། ངམ་གྲོག་ལ་སོགས་པ་སྤངས་པ། མཐོན་
དམན་སྙོམས་ཤིང་གཙང་ལ་སྣུམ་པ་བྱང་ཤར་དུ་གཞོལ་བར།
དུས་བཟང་པོ་དང་ཡོ་བྱད་
འབྱོར་པ་དང་བླ་མས་གནང་བ་ལ་སོགས་པའི་ཚེ། བཛྲ་ཨ་མྲྀ་ཏེ་ཧཱུྃ་ཞེས་པའི་ལས་སྔགས་
ཟློས་ཤིང༌། དཀྱིལ་འཁོར་ཉིས་འགྱུར་གྱི་རྒྱར་ཁྲུ་དོ་ཙམ་བརྐོས་ལ་རྡོ་བ་དང་། སོལ་བ་དང༌།
ཐལ་བ་དང་། རུས་པ་དང་། སྐྲ་ཤད་དང༌། ཁྱད་པར་སྲོག་ཆགས་ལ་སོགས་པའི་སྐྱོན་བསལ་
-400-

སྔགས་ལ་འཇུག་པའི་སྒོ་ལས། རྟེན་འབྲེལ་སྙིང་པོའི་གཟུངས་ཀྱི་སྐོར།
༢༤
ལ། དྲི་ཞིམ་པོས་སྦྲུས་པའི་ལས་མཐུན་གྱི་སས་བཀང་ནས། ལས་ཐམས་ཅད་པའི་སྤོས་ཆུས་
བཏབ་ཅིང་འཐས་པར་བཅགས་ཏེ། ངོས་བསྙམས་ནས་བའི་ལྕི་བ་ས་ལ་མ་ལྷུང་བ། བའི་
གཅིན་དང་བསྲེས་པས་བྱང་ཤར་ནས་ཁྱབ་པར་བྱུགས་ཏེ།
དེའི་དབུས་སུ་ཁོང་བུ་ཞིག་
བརྐོས་ནས་ལས་སྔགས་བཟླས་ཤིང་ལས་དང་མཐུན་པའི་སྨན་དང༌། འབྲུ་རྣམས་དང་
བཅས་པའི་རིན་པོ་ཆེའི་གཏེར་བཅུག་སྟེ། སྔར་ལྟར་ངོས་བསྙམས་ནས། ཨོཾ་ཀཱི་ལི་ཀཱི་ལི་བཛྲ་
བཛྲ་བུར་བན་དྷ་བན་དྷ་སྭཱཧཱ། ཞེས་པའི་སྔགས་བཟླ་ཞིང་ལག་པ་གཡོན་པས་ས་ལ་རེག་སྟེ།
གཡས་པས་བ་བྱུང་ལྔ་ལ་སྔགས་དེ་ཉིད་བཟླས་པའི་བསང་གཏོར་བྱ་ཞིང༌། ཁྱད་པར། ཨོཾ་ཛ་
ཡ་ཨུཥྞི་ཛཱ་ལ་ཛྭ་ལ། བན་དྷ་བན་དྷ། ད་མ་ད་མ། ཧཱུྃ་ཧཱུྃ་ཧཱུྃ་ཧོ་ཧ་ན་ཧཱུྃ། ཞེས་བཟླ་ཞིང༌། དེའི་
དོན་བསམས་ཏེ་བསང་གཏོར་སྔ་མ་ལྟར་བྱའོ།
།གལ་ཏེ་ཟུག་རྔུའི་ཞེས་པ་དབྱུང་མི་ནུས་
པའམ། དབྱུང་མི་དགོས་པ་དྲང་སྲོང་གི་གནས་ལ་སོགས་པ་གཉུག་མར་གནས་པའི་གཞི་ལ་
ནི་བྱི་དོར་ལེགས་པར་བྱས་ནས་ལག་པས་རེག་ཅིང་སྔར་ལྟར་གཏོར་བྱས་ལ།
རང་ཉིད་
དཀྱིལ་འཁོར་གྱི་དབུས་སུ་འདུག་ནས། དཀྱིལ་འཁོར་གྱི་མངོན་རྟོགས་བཟླས་པའི་བར་བྱ་
སྟེ། སྔར་བཤད་པ་ལྟར་ལས་སྔགས་ཀྱིས་བསང་གཏོར་བྱའོ། །དེ་ནས་སེང་ལྡེང་གི་ཕུར་བུ་
སོར་བརྒྱད་པ་ལ། ལས་ཐམས་ཅད་པའི་སྔགས་བརྒྱ་རྩ་བརྒྱད་བཟླས་ཏེ། ཕྱོགས་བཞི་
མཚམས་བརྒྱད་དུ། ན་མ༔ ས་མནྟ་བཛྲ་ནཱཾ། ཨ་ཀོ་ཊ་ཡ། ས་མེ་མ་ཧཱ་ཙཎྜ་ལི་ཧཱུྃ་ཕཊ་ཕཊ་
ཕཊ། སརྦ་ཏྲ་རཀྵ་ན་ཏྲ་ཊ་ཏྲ་ཊ་མ་ཊ་མ་ཊ་ཕཊ། ཅེས་བཟླ་ཞིང༌། རྡོ་རྗེ་ཐོ་བས་གདབ་པར་
རྡོ་རྗེ་གཏུམ་པོས་བགེགས་རྣམས་ཀྱི་སྤྱི་བོ་ནས་གསེར་གྱི་ས་གཞི་ལ་ཐུག་པར་
བྱ་སྟེ།
བསམ་མོ། །དེ་ནས་སློབ་མ་རྣམས་ཁྲུས་བྱས་པ་ལ། ལས་སྔགས་བདུན་བཟླས་པའི་བུ་མོ་
གཞོན་ནུ་མས་བཀལ་བའི་སྲུང་སྐུད་སུམ་སྒྲིལ་དཔུང་པ་ལ་སོགས་པར་བཏགས་ཏེ། ལས་ཀྱི་
ལྷས་སློབ་མའི་སྒོ་གསུམ་སྲུང་བའི་ཏིང་ངེ་འཛིན་དང་ལྡན་པས་སྔགས་བཟླ་ཞིང་མདུད་པ་
-401-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
།།
བོར་བས་སློབ་མ་རྣམས་ཡོངས་སུ་གཟུང་ཞིང་བགེགས་མེད་པར་བྱའོ།།
སྟ་གོན་གྱི་ཆོག་ནི་གཙང་སྦྲ་དང་ལྡན་པས་དཀྱིལ་འཁོར་གྱི་གནས་བྱི་དོར་བྱས།
བ་
【
བྱུང་གིས་བྱུགས་ཏེ། ལས་སྔགས་ཀྱིས་བསང་གཏོར་བྱས་ལ། དེའི་དབུས་སུ་དྲིའི་དཀྱིལ་
འཁོར་སོར་བཅུ་གཉིས་པ་བྱས་ཏེ། ཛི་ན་ཛི་ནཾ་ལྔ་རང་རང་གི་སྔགས་ལན་བདུན་བདུན་བཟླ་
ཞིང་། ཁ་ཤར་དུ་བལྟས་ནས་ཀུ་ཤའི་གདན་ལ་འདུག་སྟེ། དབུས་སུ་བཅོམ་ལྡན་འདས་ཤཱཀྱ་
ཐུབ་པ་ཞེས་སོགས་སྙིང་པོའི་ལྷ་སོ་སོའི་མིང་བརྗོད་པའི་མོད་ལ། ལྷ་སོ་སོ་ཡིད་ལ་བསམ་པར་
བྱའོ། །དེ་ནས་འཆད་པར་འགྱུར་བ་ལྟར་སྔགས་དང་། ཕྱག་རྒྱ་དང་ལྡན་པའི་ཉེར་སྤྱོད་ལྔས་
མཆོད་དོ། །དེ་ནས་དབང་བསྐུར་བའི་བུམ་པ་མཚན་ཉིད་དང་ལྡན་པ་འབྲུ་ལ་སོགས་པ་ཀུན་
དང་ལྡན་པར་ཆུ་གཙང་མ་ཅུང་ཟད་བླུག་པ་བསང་སྦྱང་བྱས་ནས།
བསྙེན་སྔགས་བརྒྱ་རྩ་
བཟླས་ཏེ། ལས་སྔགས་བཟླས་པའི་སྤོས་ཆུའི་མཆོད་ཡོན་གཟུངས་ཆུ་ལ་ཕུལ་ནས། ལས་དང་
མཐུན་པའི་མེ་ཏོག་ཀྱང་བཅུག་སྟེ། བདུག་སྤོས་ཀྱིས་བདུག་པར་བྱ་ཞིང༌། ཕྱི་དེ་ཉིན་པར་ཡང་
དུས་གསུམ་དུ་དཀྱིལ་འཁོར་གྱིས་སྔགས་བཟླས་ནས། མངོན་པར་དབང་བསྐུར་བར་བྱ་བ་
ཡིན་ནོ། །དེ་ནས་སྔར་ཡོངས་སུ་གཟུང་བའི་སློབ་མ་རྣམས་ཁྲུས་བྱས་ཤིང་གོས་གཙང་མ་གོན་
ནས་བླ་མ་ལ་ཕྱག་བྱ་ཞིང་མཎྜལ་གསུམ་ཕུལ་ལ། ཤར་ཕྱོགས་སུ་བལྟས་ཏེ། པུས་བཙུགས་
ཤིང་མེ་ཏོག་དང་བཅས་པའི་ཐལ་མོ་སྙིང་ཁར་སྦྱར་ནས། དགའ་ཆེན་ཁྱོད་བདག་སྟོན་པ་སྟེ། །
སློབ་དཔོན་ཁྱོད་ནི་དགོངས་སུ་གསོལ། །བྱང་ཆུབ་ཆེན་པོའི་ཚུལ་བསྟན་པ། །མགོན་པོ་ཆེ་པོ་
བདག་འཚལ་ལོ། །དམ་ཚིག་དེ་ཉིད་བདག་ལ་སྩོལ། །སངས་རྒྱས་ཆོས་དང་དགེ་འདུན་ཏེ། །
སྐྱབས་གསུམ་དག་ཀྱང་བདག་ལ་སྩོལ། །ཐར་པ་ཆེན་པོའི་གྲོང་མཆོག་ཏུ། །མགོན་པོ་བདག་
ནི་གཞུག་ཏུ་གསོལ། །ཞེས་པ་ལན་གསུམ་གྱིས་གསོལ་བ་འདེབས་པ་ཡིས། བླ་མས། སྔགས་
ཀྱི་དངོས་གྲུབ་དོན་གཉེར་བ། །དཀྱིལ་འཁོར་འདིར་ནི་གཞུག་བྱ་སྟེ། །བསོད་ནམས་འདོད་
-402-

སྔགས་ལ་འཇུག་པའི་སྒོ་ལས། རྟེན་འབྲེལ་སྙིང་པོའི་གཟུངས་ཀྱི་སྐོར། ༢༤༽
པས་དེ་ལས་གཞན། །བདག་གཞན་འཇིག་རྟེན་ཕ་རོལ་གཉེར། །དད་པ་ཆེན་པོ་ལྡན་བྱས་ཏེ། །
འཇིག་རྟེན་ཕ་རོལ་དོན་གཉེར་ན། །བློ་ལྡན་དཀྱིལ་འཁོར་གཞུག་བྱ་སྟེ། །དེའི་འབྲས་བུ་ལ་
འདོད་མི་བྱ། །གལ་ཏེ་འདི་འབྲས་དོན་གཉེར་ན། །འཇིག་རྟེན་ཕ་རོལ་འགྲུབ་མི་འགྱུར། །
འཇིག་རྟེན་ཕ་རོལ་ལ་དམིགས་ན། །འབད་པ་མེད་པར་འདི་འབྲས་འགྲུབ། །ཅེས་བརྗོད་ལ།
དེ་རྣམས་ཀྱི་དོན་བཤད་དེ། ཁམས་གསུམ་འཁོར་བ་ལ་ཞེན་པ་བཟློག་ནས་རྫོགས་པའི་
སངས་རྒྱས་དོན་དུ་གཉེར་ཅིག་ཅེས་གདམས་ལ། དཀོན་མཆོག་གསུམ་ལ་བདག་སྐྱབས་
མཆི། །སྡིག་པ་ཐམས་ཅད་སོ་སོར་བཤགས། །དགེ་བ་ཀུན་ལ་རྗེས་ཡི་རང༌། །ཆོས་འཁོར་མ་
ལུས་བསྐོར་དུ་གསོལ། །མྱ་ངན་མི་འདའ་བདག་གསོལ་འདེབས། །བྱང་ཆུབ་སྙིང་པོར་མཆིས་
ཀྱི་བར། །བདག་གི་ལུས་ཀུན་རྟག་ཏུ་དབུལ། །དགེ་བས་འགྲོ་བ་མ་ལུས་པ། །མྱུར་དུ་སངས་
རྒྱས་ཐོབ་པར་ཤོག །འགྲོ་རྣམས་བསྒྲལ་འདོད་བསམ་པ་ཡིས། །སངས་རྒྱས་ཆོས་དང་དགེ་
འདུན་ལ། །བྱང་ཆུབ་སྙིང་པོར་མཆིས་ཀྱི་བར། །རྟག་པར་བདག་ནི་སྐྱབས་སུ་མཆི། །ཤེས་
རབ་སྙིང་རྗེ་དང་བཅས་པས། །བརྩོན་པས་སེམས་ཅན་དོན་དུ་བདག །སངས་རྒྱས་མདུན་དུ་
གནས་བཅས་ཏེ། །རྫོགས་པའི་སངས་རྒྱས་ཐོབ་པར་བགྱིའོ། །ཞེས་ལན་གསུམ་གྱིས་སེམས་
བསྐྱེད་ཀྱི་སྡོམ་པ་བཟུང་ནས། ལས་སྔགས་ཀྱིས་སློབ་མའི་མགོར་བསང་གཏོར་བྱས་ལ། བྱུག་
སྤོས་ཀྱིས་བསྐུས་པའི་ལག་པ་སློབ་མའི་མགོ་ལ་བཞག་བཞིན་དུ། དྷཱི་ཥྚི་ལན་གསུམ་བཟླ་
ཞིང་དེའི་རྗེས་སུ། བྷྱ་ཞེས་ཡང་ཡང་བཟླས་པས། སྤྱི་བོ་ནས་རྐང་མཐིལ་གྱི་བར་དུ་གདོན་དང་
བགེགས་ཐམས་ཅད་བསྐྲད་པར་བསམ་ལ། ཧཱུཾ་བཟླས་པའི་བསང་གཏོར་གྱིས་སྤྱི་བོར་བྲན་ཏེ།
གུ་གུལ་དང༌། སྤོས་དཀར་ལ་སོགས་པའི་བདུག་སྤོས་ཀྱིས་གསང་གནས་ནས་བདུགས་པས་
རུས་པའི་མཐར་ཐུག་པར་ནད་དང༌། གདོན་ཐམས་ཅད་ཕྱིར་ཕྱུང་ནས་སྔགས་དང༌། ཕྱག་རྒྱ་
རྣམས་ཀྱིས་བསྲུངས་ཏེ་སླར་མི་འཇུག་པར་བསམ་མོ། །དེ་ནས་སློབ་མ་བྱང་ཕྱོགས་སུ་ཁ་
-403-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
བལྟས་ཤིང་ཐལ་མོ་སྦྱར་ཏེ་འཁོད་པ་ལ། གོ་རིམ་བཞིན་དུ་སོ་ཤིང་སྦྱིན་པར་བྱ་སྟེ། དེ་ཡང་སྲིད་
དུ་སོར་བཅུ་གཉིས་པ་སྤོས་ཆུས་བཀྲུས་པ། ཧཱུཾ་ལན་བདུན་བདུན་བཟླས་པའི་དྲི་བཟང་པོས་
བྱུགས་ཤིང་། བདུག་སྤོས་བདུགས་པ། མགོ་བོ་ལ་མེ་ཏོག་གི་ཕྲེང་སྐུད་བཅིངས་པ། སློབ་མ་
ཁ་ཤར་དུ་བལྟས་ནས་འཛིན་དུ་བཅུག་སྟེ། ཅང་མི་སྨྲ་བར་ཤིང་གི་རྩེ་མོས་སོ་བྲུད་ཅིང་ཅུང་ཟད་
ཟོས་ནས། ཆེད་དུ་འཛུགས་པའི་རེ་བ་ལ་མི་བལྟོས་པས་དྲིའི་དཀྱིལ་འཁོར་གྱི་དྲུང་དུ་དོར་
བས་མེ་ཏོག་གི་མགོ་བོ་ཕྱོགས་བཞིར་བསྟན་ན། སྟེང་དུ་མཆོག་གི་དངོས་གྲུབ། ཤར་དུ་
བལྟས་ན། དངོས་གྲུབ་འབྲིང་ངོ༌། །བྱང་དང་། མཚམས་སུ་བལྟས་ན་འཇིག་རྟེན་པའི་དངོས་
གྲུབ། ནུབ་ཏུ་དངོས་གྲུབ་རིང་བར་བཤད་དོ། །དེ་ནས་སློབ་མ་རྣམས་ཁ་ཤར་རམ། བྱང་དུ་
བསྟན་ཏེ། ཙོག་པུར་འདུག་ནས་པུས་མོ་གདངས་ཏེ་ཕྱིར་བསྟན་ནས། ལག་པ་གཉིས་དེའི་
བར་དུ་བཞག་ལ། སྒྲ་དང་དབུ་བ་མེད་པའི་ཆུ་གཙང་བླངས་ཏེ། གཡས་པའི་སོར་མོ་ལག་
མཐིལ་དུ་ཟེ་འབྲུ་ལྟར་བྱས་པས་ཆུ་དེ་ནས་བླངས་ནས་ཁ་དང་། རྣ་བ་གཉིས་དང་། མིག་
གཉིས་དང༌། སྣ་གཉིས་དང༌། དཔུང་པ་དང་། སྤྱི་བོ་དང་། ལྟེ་བ་ལ་རེག་པ་ལན་གཉིས་སམ།
གསུམ་ལ་སོགས་པས་ཉེ་རེག་བྱས་ཏེ་ཆུ་ཧུབ་གསུམ་འཐུངས་ནས། ལག་པ་གཡས་ཀྱིས་མཆུ་
ལ་ལན་གཉིས་སུ་ཕྱིས་ནས་གྲལ་རིམ་བཞིན་འཁོད་པ་ལ་རེ་རེ་ལ་ཡང༌། ལས་སྔགས་བཟླས་
པའི་སྤོས་ཆུ་ཁྱོར་བ་བདུན་བདུན་བླུད་དེ། སློབ་མ་རྣམས་ལངས་ནས་དཀྱིལ་འཁོར་གྱི་ཁང་
པའི་ཕྱི་རོལ་ཏུ་ཁ་ལེགས་པར་བཀྲུ་བར་བྱའོ། །དེ་ནས་སློབ་དཔོན་རང་ཉིད་ནང་དུ་སོང་སྟེ།
དཀྱིལ་འཁོར་གྱི་ལྷ་ལ་མཆོད་ལ། ལངས་པའམ། པུས་བཙུགས་ནས། སྤོས་རེང་དང་རྡོ་རྗེ་
དྲིལ་བུ་འཛིན་ཅིང་འཁྲོལ་བས། ཤཱཀྱའི་གཙོ་བོ་བཅོམ་ལྡན་འདས། །རིགས་སྔགས་རྒྱལ་ལ་
ཕྱག་འཚལ་ལོ། །སློབ་མ་རྣམས་ལ་བརྩེ་བ་དང༌། །ཁྱེད་རྣམས་ལ་ཡང་མཆོད་པའི་ཕྱིར། །
མགོན་པོ་ཐུགས་རྗེའི་བདག་ཉིད་ཅན། །དཀྱིལ་འཁོར་བདག་ནི་འབྲི་བར་འཚལ། །འགྲོ་བའི་
-404-

སྔགས་ལ་འཇུག་པའི་སྒོ་ལས། རྟེན་འབྲེལ་སྙིང་པོའི་གཟུངས་ཀྱི་སྐོར།
༢༤༽
འཁོར་ལོ་དོན་མཛད་པའི། །སངས་རྒྱས་བདག་ལ་དགོངས་སུ་གསོལ། །བཅོམ་ལྡན་བདག་
ནི་གུས་པ་ལ། །དེ་བས་བཀའ་དྲིན་གནང་བར་རིགས། འབྲས་གནས་བྱང་ཆུབ་སེམས་དཔའ་
དང༌། །སྔགས་ཀྱི་ལྷ་གཞན་གང་ལགས་དང༌། །འཇིག་རྟེན་སྐྱོང་བའི་ལྷ་རྣམས་དང་། །གང་
ཡང་འབྱུང་པོ་མཐུ་ཆེན་དང་། །སེམས་ཅན་བསྟན་ལ་མངོན་དགའ་བ། །གང་སུ་རྡོ་རྗེའི་སྤྱན་
མངའ་རྣམས། །བདག་ལ་དགོངས་པར་མཛད་དུ་གསོལ། །བདག་མིང་འདི་ཞེས་བགྱི་བ་ཡིས། །
རྟེན་ཅིང་འབྲེལ་འབྱུང་དཀྱིལ་འཁོར་ནི། །ཡོ་བྱད་ཅི་འབྱོར་པ་དག་གིས། །འགྲོ་བ་དག་ཕྱིར་
བདག་འབྲི་ན། །བདག་ཅག་སློབ་མར་བཅས་པ་ལ། །རྗེས་སུ་བརྩེ་བར་ཉེར་དགོངས་ནས། །
ཚོགས་པ་ཐམས་ཅད་དཀྱིལ་འཁོར་དུ། །བྱིན་གྱིས་བརླབ་པ་མཛད་དུ་གསོལ། །ཞེས་གསོལ་
པ་ལན་གསུམ་བཏབ་ནས་མཆོད་ཡོན་དབུལ་བ་སྔོན་དུ་འགྲོ་བས་དྲིའི་དཀྱིལ་འཁོར་གྱི་ལྷ་
རྣམས་ཆོག་བཞིན་དུ་གཤེགས་སུ་གསོལ་ཏེ། སྡིག་པ་ཅི་ཡང་མི་བྱ་ཞིང༌། །དགེ་བ་ཕུན་སུམ་
ཚོགས་པ་སྤྱད། །རང་གི་སེམས་ནི་ཡོངས་སུ་དུལ། །འདི་ནི་སངས་རྒྱས་བསྟན་པ་ཡིན། །ཞེས་
པ་ལ་སོགས་པའི་ཆོས་བཤད་ནས། དཀྱིལ་འཁོར་དེའི་ཕྱི་རོལ་བྱང་ཤར་དུ་ཀུ་ཤ་བཏིང་བའི་
ས་གཞི་ལ་སློབ་མ་རྣམས་ཤར་ཕྱོགས་སུ་སྔས་བསྟན་ཏེ། སེང་གེའི་ཉལ་སྟབས་ཀྱིས་ཉལ་དུ་
གཞུག་གོ །དེ་ནས་ནངས་པར་རྨི་ལམ་བཟང་ངན་དྲིས་ལ། ངན་ན་བའི་མར་ལ་སྲེག་བླུགས་
བརྒྱ་རྩ་བརྒྱད་བྱའོ།། །།
དངོས་གཞིའི་ཆོ་ག་ལ་དཀྱིལ་འཁོར་གྱི་ཐིག་ཚོན་སོགས་ཀྱིས་སྒྲུབ་པ་ནི། དེ་ནས་ཕྱིས་
ཉིན་ཉི་མ་ཤར་བ་ན་དཔོན་སློབ་རྣམས་ཀྱིས་ཁྲུས་དང༌།